
1 Innledning

Fra 1998 til juni 2001 har Norges største politiske parti Arbeiderpartiet nærmest fått halvert sin ”oppslutning” ved siste meningsmåling. Den siste målingen viste ca. 22 % hvilket sies å være den laveste prosentandelen siden 1920-årene. Det virker nesten som at de ulike politiske partienes popularitet går opp og ned som ordinære trender. Det oppfattes som interessant å undersøke hva folk legger mest vekt på ved partiene; er det personlighetene i partiet, endres velgernes oppfatning fra sak til sak og fra debatt til debatt. Samt i hvor stor grad velgerne legger vekt på partienes langsiktige planer og dets kontinuitet. Ikke minst betydningen av velgernes eget opphav, bransje, tradisjon m.m. Blant annet oppfattes det som interessant om man ut fra en slik undersøkelse kan se i hvilken grad velgerne klarer å se og forstå partienes langsiktige politikk. Det er både et paradoks og et betydelig dilemma for partiene at de i utgangspunktet kun sitter ved makten 4 år ad gangen da det antakelig tar tid og ”jobbe seg inn i rutinene”, mens velgerne på sin side venter å se kvantifiserbare resultater av regjeringens arbeid. Dette fører til at politikken ofte blir kommersiell og kortsiktig.

Således kan man jo spørre seg om egentlig ikke politikken utarter seg til å bli en popularitetskonkurranse? I USA virker det på mange måter slik, ved valget i Storbritannia ble Tony Blair nylig gjenvalgt som Statsminister og noen aviser uttalte at dette i stor grad skyldtes hans ”sex appeal”. Bill Clinton var kjent for å være en mann med utstråling og karisma og han ble nylig innleid, grunnet hans uovertrufne ”kommunikasjonsevner”, av det norske reklamebyrået Dinamo for over 1 million norske kroner for å holde en tale i et seminar i Norge i mai 2001. Store personligheter er en betydelig faktor som gir oppmerksomhet både i politikken og i næringslivet, spørsmålet er simpelthen hvor betydelig er dette?

1.1 Motivasjon

Politikken: ”Rar eller underbar?”
Sterke personligheter kan få til det meste. Noen eksempler på hvorfor politikk er interessant å undersøke er både fordi det berører oss alle, samt fordi alle kan bli en intrikat del av den. Noen eksempler følger under:

I tillegg til eksemplene som er nevnt i tekstboksene har man f.eks. Steinar Bastesen, som kan oppfattes som en litt ”utradisjonell” politiker, uten utdanning eller særlig politisk bakgrunn, men med gode kunnskaper innen sel- og hvalfangst. Det er en tendens til at sterke personligheter, folk med utradisjonelle eller sterke meninger lett kan komme til makten. Ministere som kun har fullført ungdomsskolen er ikke uvanlig. Et eksempel på hvordan politikere prøver å utnytte ”personligheten” sin for å vinne tiltro er f.eks. Erik Solheim. Solheim pleide å endre farge på kontaktlinsene sine slik at de var tilpasset det debattprogrammet han skulle delta i. Dersom det dreide seg om f.eks. miljøspørsmål brukte han grønne kontaktlinser
. Han varierte visstnok mellom grønne, blå og brune kontaktlinser.

Spørsmålet som man stiller seg er ”Hva er avgjørende for valg av politisk parti?”. Det er ingen tvil om at dette er en sammensetning av mange ulike faktorer, men spørsmålet er dermed ”Hvilke faktorer er det her snakk og hvorledes vektlegges disse i forhold til hverandre?”. 

1.2 Problemdefinisjon

Problemdefinisjonen blir dermed som følger:


Med dette vil man undersøke hva velgerne legger vekt på, og se om det kan utarbeides et ideelt ”produkt/parti” som baserer seg på velgernes gjennomsnittlige politiske fokus. Således kan det være hensiktsmessig å anskaffe informasjon om fokuspunkter hos velgerne, deretter vekte disse opp mot hverandre og til slutt utarbeide en teoretisk regresjonsanalyse som skal vise hva som vektlegges. Underproblemer kan også ligge innenfor matematiske og praktiske restriksjoner, hvor man opplever at for mange av faktorene er motstridende.

I løpet av en slik undersøkelse kan man også finne ut om både partiene og velgerne oppfatter partienes verdiskapning som lik. Som det nevnes under vil antakelig ikke denne undersøkelsen ha særlig stor verdi dersom den kun utvikles på et statisk tidspunkt (et bilde), men trolig bør undersøkelsen gjentaes årlig slik at man på sikt kan unngå statiske problemer knyttet til at særlig store saker som for eksempel EU (rett før en avstemning) har meget stor innvirkning på formelen.

1.3 Disposisjon

Ved valg av teoretisk rammevark for å løse oppgaven har det blitt tatt i bruk stor grad av tverrfaglig teori, samt diverse teori fra blant annet GRA-kursene i Markedsføring på Handelshøyskolen BI. Strukturen har blitt influert av problemstillingens karakter og teorien som ligger til grunn innen blant annet metode, og da med spesiell fokus på boka innen Marketing Research
.

Del 1 vil inneholde en forklaring på hvorfor temaet ble valgt og hva som ønskes undersøkt. I Del 2, den teoretiske forankringen, vil det bli sett på hvilken teori som kan benyttes for å belyse temaet, samt vil ulike hypoteser bli sett på. Del 3 er hoveddelen i prosjektet hvor det gis føringer til bruk av metodisk fremgangsmåte for å løse problemstillingen. Deretter følger del 4 som tar for seg ulike anbefalinger til hvordan arbeidet kan videreutvikles. Epilog i del 5 er både om erfaringer og videre arbeid med prosjekt. Til slutt følger del 6 og 7 som er henholdsvis litteraturliste og vedlegg som blant annet inneholder et kort utkast til hvordan spørreskjemaet kan utformes. For øvrig vil prosjektet også inneholde en prolog som gir litt innføring i oppgaven, denne er å finne på siden før innholdsfortegnelsen.

2 Teoretisk forankring

Prosjektet teoretiske forankring vil få innspill fra galluper (Norsk Gallup) og meningsmålinger (MMI). For å forstå hvorfor velgerne handler som de gjør er det hensiktsmessig å analysere hvordan partienes samlede utvidede
 ”produkt” blir oppfattet, da det endelige målet er å finne en optimal sammensetning. Det kan derfor blant annet være interessant å undersøke teori innen f.eks. ”Produktledelse”
, ”Forbrukeratferd”
, ”Psykologi” samt teorier innen statsvitenskap m.m. kan være av interesse.

”Merkelojalitet”
 (brand loyalty
) kan være et interessant begrep, dette kan belyses med definisjonen hvor et sterkt merke defineres som et ”succérikt produkt, tjeneste, person eller sted”
. I denne undersøkelsen kan man derfor på en måte si at det forsøkes å forstå hva ”kunden” legger vekt på, hva er ”kjerneproduktet”
 og hva er det utvidede produkt. Man kan sammenligne dette med figur 2. F.eks. Prosentvis fordeling av Frp velgere har 45 % fokus på Innvandring, 20 % på person (C.I. Hagen) og 35 % på ”andre” eller event. ”uforklart” – e (feileddet) av Y=a+b1x1+e. Likeledes for SV kan 55 % ligge på miljø, 10 % på deres engasjement innen helse, omsorg og sykehus. Derfor kan man si at eksempelvis noen av FrP’s grunnelementer/fokus innen f.eks. innvandring er det som får velgerne til å flokke mot dette partiet. 

Målet med dette prosjektet vil være å trekke fram en felles fordeling for alle partiene og velgerne, som kan gi et blikk på hvordan velgerne vil vektlegge ulike fokusområder ved utviklingen av det ”perfekte parti”.

Utfra ovenstående teori kan man blant annet trekke fram følgende hypoteser (tabell 1):

Flere hypoteser bør komme frem gjennom en fokusgruppe og kan gi enda bedre grunnlag for å utarbeide et ferdig spørreskjema. Det kan utarbeides en empirisk undersøkelse, hvor man utvikler ulike hypoteser om hvordan og hvorfor velgerne handler som de gjør. Disse hypotesene vil danne noe av grunnlaget for den endelige malen for ”spørreskjemaet”. Det fokuseres nå på at man kun utvikler et foreløpig spørreskjema, deretter diskuteres spørsmålene i en fokusgruppe hvor man kan få innspill på andre områder som velgerne kan vektlegge. Det første spørreskjemaet og de første hypoteser bør derfor være relativ enkle og åpne, slik at man gir åpning for ulike innspill. Etter fokusgruppen bør et nytt spørreskjema utvikles og pretestes på et lite utvalg (15-20 tilfeldig utvalgte). Et kort eksempel/utkast til hvordan spørreundersøkelsen kan utformes er vedlagt (se vedlegg 1). God layout og lettfattelige, men interessante spørsmål er viktig for at velgerne vil besvare spørreskjemaet.

3 Metode

Når man står ovenfor ulike metodevalg, må man vurdere disse på en måte som er hensiktsmessig ut fra problemstillingen man står ovenfor. Informasjonsinnhentingen og den påfølgende analysen vil avhenge av den virkelighetsoppfatningen man har og derfor er korrekt bruk av data og verktøy essensielt. Man må selvfølgelig også undersøke hvilke muligheter som er praktisk realiserbare innenfor de gitte rammer.

En forskningsplan kan karakteriseres som en overordnet plan for innsamling, analyse og tolkning av data (Selnes, 1993).  For å belyse denne problemstillingen ved hjelp av empiriske undersøkelser, må det taes stilling til ulike prosedyrer og metoder for gjennomføring. Avveiningen som avgjør valget av metode gjøres ved å vekte mellom det ønskede resultat og den praktiske gjennomføringen. Den overordnede planen viser hvordan man kommer fra begrepsplan og teoretisk nivå til empiriske og konkrete fenomen. Forskningsdesignet definerer muligheten for generalisering av oppnådde resultater
. Figur 4 viser en oversikt over metodevalget; de valgene som kan være hensiktsmessig har blitt skyggelagt.

3.1 Mål med metoden

I den grad dataene og forskningsdesignet tillater det vil det gjennom metodeanalysen bli forsøkt å generalisere. Således ønskes det å analysere og identifisere hvilke faktorer som ligger til grunn for velgernes valg av parti.
3.2 Forskningsdesign

Valg av design avhenger av formålet med undersøkelsen
. I litteraturen
,
,
,
 skilles det mellom tre typer forskningsdesign: eksplorativt, deskriptivt og kausalt. 
	Forskningsdesign
	Kommentar
	Struktur

	Deskriptivt
	Anvendes til å beskrive og kartlegge ulike aspekter ved en situasjon.
	Strukturert

	Kausalt
	Anvendes til å vise at det eksisterer et årsaksforhold mellom to variable.
	Strukturert

	Eksplorativt
	Anvendes når problemstillingen er uklar for å komme frem til en mer nyansert og eksakt problemstilling.
	Ustrukturert


Tabell 1,  Forskningsdesign
Deskriptiv metode søker å gi en oversikt over mengder (svar på spørsmål som «hvor mange? Hvem? o.s.v.»), den kausale søker å forklare årsak/virkning-sammenhenger («Hvorfor? Hvordan?), den eksplorerende søker å gi et bilde av hva som ligger til grunn for problemet og foreslår løsninger («Hva er hovedpoengene?).

3.2.1 Valg av forskningsdesign

Når man skal foreta en undersøkelse må man bestemme seg om man vil benytte seg av en kvalitativ eller kvantitativ metode, eller en kombinasjon av disse
. Før man gjør et valg må man vite hvilken problemstilling man skal forske på, slik at man kan avgjøre hvilken type informasjon som er best egnet for å løse denne. Dersom man vil gi et tverrsnitt av en gruppe, det vil si finne ut hvor sterke enkelte sammenhenger er, eller si noe om en gruppe ut fra et mindre utvalg, kan det være mest hensiktsmessig å velge en kvantitativ undersøkelse. 

Hvilken undersøkelsesmetode man velger vil selvfølgelig ha innvirkning på utformingen av datainnsamlingen. Ved en kvalitativ undersøkelse vil datakilden ha større frihet enn ved en kvantitativ undersøkelse hvor kravene til sammenlignbarhet er mer bindende.

Hvis man heller søker etter en helhetsforståelse slik som det gjøres i denne undersøkelsen, kan det gi best resultat om man begynner med en kvalitativ undersøkelse. En kvalitativ undersøkelse vil ofte være mer fleksibel enn en kvantitativ, ettersom det viktigste her er å få en forståelse, at resultatet blir mest mulig gyldig. Det innebærer at man i enkelte tilfeller kan være nødt til å endre en undersøkelse underveis. 

Deretter vil det gjennomføres en kvantitativ undersøkelse, der et stort antall intervjuobjekter vil intervjues. Deretter skal man kunne slik at man kan standardisere, sammenligne og generalisere ut fra de foreliggende dataene.

Valg av metode for dette prosjektet vil i første omgang være eksplorerende for å undersøke hva som er hovedpoengene. Deretter kan man gå videre til et beskrivende design hvor man undersøker hypotesene. For å få et fullstendig bilde vil det være nødvendig å benytte seg av metodetriangulering. Derfor bør det først gjennomføres en kvalitativ eksplorativ forstudie. Undersøkelsen skal også generere nye arbeidshypoteser. Funnene fra dette forstudiet skal implementeres i en kvantitativ undersøkelse som vil avdekke holdninger som kan generaliseres til hele populasjonen. Undersøkelsen bør være av langsiktig karakter, og derfor vil det antakelig være nødvendig å gjenta undersøkelsen årlig for å utarbeide et mer konsistent og reliabelt svar.

Den kvalitative noe eksplorerende delen av undersøkelsen vil være å gjennomføre en fokusgruppe slik at man får innhentet informasjon om hva folk vektlegger. Således kan spørreskjemaet bli fullstendig med hensyn til utarbeidelse av valgmuligheter for respondenten.

3.3 Forundersøkelse

Dataene som samles inn kan deles inn i sekundærdata og primærdata. Sekundærdata er data som allerede eksisterer og som er samlet inn for andre formål enn den aktuelle undersøkelsen (for eksempel artikler, rapporter osv.), mens primærdata er utfyllende data som samles inn spesielt for den aktuelle undersøkelsen (case studier, dybde intervjuer etc.)
,
.

Når informasjonsbehovene er stadfestet kan man begynne å sanke informasjon som foreligger. Først må det gjennomføres en gjennomgang av hvilke informasjonsbehov som dekkes av sekundærdataene
, deretter kan starte innsamling av primærdataene. Ved innsamling av denne type data kan man benytte seg av metoder som casestudier, dybdeintervjuer og fokusgrupper. Ettersom det ønskes å stadfestes velgernes hovedfokus, vil det dermed være mest hensiktsmessig å starte opp med fokusgrupper
. Fokusgruppen bør være tilfeldig sammensatt, dette er antakelig vanskelig da det er essensielt med inntrykk fra ulike geografiske regioner, aldersgrupper og alle mulige velgergrupper. Derfor bør det antakelig gjennomføres flere fokusgrupper, spredt over hele landet og med innbydelse til tilfeldig utvalgte. 

3.3.1 Innhenting sekundærinformasjon

Med sekundærdata menes som sagt data som er tilgjengelig fordi de allerede er innsamlet til andre formål. Disse kan blant annet hjelpe til i undersøkelsesprosessen ved å utvide forståelsen for problemet, foreslå hypoteser og alternative forskingsdesign, samt forenkle planleggingen av utvalgsprosedyren
. De største kildene til sekundærdata vil i dette tilfelle antakelig være diverse spørreundersøkelser hos Norsk Gallup, MMI, aviser med mer.

Det er viktig å presisere at man må stille seg kritisk til sekundærdataene. Disse dataene er samlet inn til et annet formål, hvilket fører til at dataene kan være mangelfulle og unøyaktige sett i forhold enn den problemstillingen som ønskes belyst. Et eksempel er utfordringen ved å overføre de ordinære produktbegreper til å gjelde for partier, samt å benytt ulike typer av allerede gjennomførte meningsmålinger, galluper og undersøkelser. På en annen side kan det jo hevdes at mye av den foreliggende informasjonen kan konverteres, og at den faktisk har en viss relevans i sakens anledning.

3.3.2 Innhenting av primærinformasjon

Primærdata karakteriseres som å være data som er spesifikt innhentet for en undersøkelse. Det finnes her tre metoder for å innhente primærdata; kvalitative undersøkelser, spørreundersøkelser og eksperimenter. I dette tilfellet vil fokusgrupper taes i bruk, deretter vil spørreundersøkelsene bli videre bearbeidet. Ut fra sakens noe kompliserte natur vil det konstateres at informasjonen bør gjentaes over tid.

3.3.3 Valg av datainnsamlingsmetode

Valg av innsamlingsteknikk av dataene er avhengig av blant annet av 

· Budsjett

· Kompleksitet av problem og informasjon

· Krav til nøyaktighet

· Tidsbegrensinger
Her kan forfatteren kun bemerke at prosjektet eventuelt må videreføres til mer kapitalsterke investorer eller instanser dersom undersøkelsen skal gjennomføres. Eventuelt kunne en postalundersøkelse gjennomføres, da dette er mindre kostnadskrevende.

3.3.4 Utvalgsprosedyre

Selvfølgelig ville det antakelig gi et mest korrekt bilde av situasjonen dersom hele populasjonen besvarte spørreskjemaet, men dette er antakelig ikke kostnadsmessig gjennomførbart. Et utvalg som gir en 95% konfidensintervall vil antakelig gi et godt bilde av situasjonen, men ettersom prosjektet gjerne skal ha input fra alle ulike samfunnsklasser og ulike regioner, vil utvalget antakelig bli relativt stort ikke minst p.g.a. anbefalingen om å gjenta undersøkelsen over en årrekke for å minimere skjevhet o.l.

Når populasjonen er såpass stor vil det være for kostbart og tidkrevende å la hele populasjonen svare på spørreskjemaet. Det vil derfor være nødvendig å gjennomføre undersøkelsen på et utvalg. Utvalget kan blant annet velges ut ved hjelp av forslagene i tabell 3.

Etter at man har bestemt oss intervjutype, må man se på hvem som skal spørres. Hvor stort utvalget skal være vil hovedsakelig avgrenses gjennom tid og kostnader versus utbytte. Prosessen kan fremstilles som på figur 4. 
Man kunne for øvrig ha valgt enklere løsninger som å ringe opp til samtlige på en spesiell dag og klokkeslett, men dersom man skal gjøre undersøkelsen enklere slikt sett vil man også kunne oppleve å gjøre ting som fører til systematiske forskjell i svarene. For eksempel dersom man ringer på kveldstid får man ikke tak i de som ikke er tilgjengelige eller arbeider om kvelden. Dette kan gi skjevhet i svarene og kan føre at undersøkelsen mister noe av sin validitet. Dersom man i stedet sender spørreskjemaet i posten vil dette medføre at samtlige mottar skjemaet, men da vil skjevheten ligge med hensyn til hvem som faktisk tar seg tid til å besvare det. Dermed kan det være hensiktsmessig å gi deltagerne en påskjønnelse dersom de besvarer spørreskjemaet, slik at de har et incentiv utover ”samfunnsinteresse” for å besvare. Folk som i utgangspunktet er lite politisk aktive vil antakelig ikke kunne bli undersøkt dersom de ikke har dette ekstra incentivet. Det er viktig å ha høy svarprosent slik at man unngår skjevhet i svarene. Spørreskjemaet må være interessant og enkelt, samt at det må følge med et forklarende, utførlig og forståelig brev. 
3.4 Dataanalyse

Valget av analysemetoder er gjort med utgangspunkt i blant annet problemdefinisjonen og undersøkelsens formål samt tid og ressurser tilgjengelig.

Hensikten med dataanalysen er å undersøke holdbarheten til de hypotesene som ble generert. For å kunne gå mer i detalj om hypotesene og respondentenes svar er det nødvendig å behandle og systematisere datamaterialet. De returnerte spørreskjemaene må redigeres, skjemaer med flertydighet, inkonsistens, betydelige feil eller mangelfull utfylling må forkastes da disse kan bidra til problemer i forbindelse med analysen. Skjønnsmessig vurdering kan benyttes for å bestemme hvilke skjemaer og eventuelt spørsmål som skal utelukkes i den påfølgende prosessen.
Da fokusgruppen ikke er gjennomført, er det vanskelig å generalisere med hensyn til hvordan spørreskjemaet skal behandles når det er besvart, men statistisk programvare bør kunne være til hjelp for å analysere datamaterialet. Som utkastet til spørreskjema
 viser kan det være aktuelt og mulig å kode hvert enkelt spørsmål ved å lage egne verdier for alternativene(ja=0 og nei=1). 

3.4.1 Deskriptiv statistikk og Likert scales

Dersom f.eks. ”Likert scales”
 er brukt vil man kunne ta i bruk numrene på spørsmålene sammen med tallverdien fra skalaen. Når materialet er ferdig sjekket og registrert vil det være lettere å ta bruk. Da kan man f.eks. benytte deskriptiv statistikk
 og intervallfordelinger. Intervallfordeling kan gi et overblikk over samlet antall respondenter, samt antall svar/konsistens innen hvert enkelt spørsmål. Særlig interessant informasjon kan være variasjonsbredde, median, standardavvik og spørsmålenes gjennomsnittsverdi. Med hensyn Likert kan det være mulig å bruke de konkrete svartallene eller prosentvis fordeling. Den deskriptive statistikken kan si noe om ulikheter innen ulike aldersgrupper, gjennomsnittsalder m.m.

3.4.2 T-test, kji-kvadrat og faktoranalyse

Hensikten med den statistiske analysen er å avdekke hvilke av hypotesene som er avgjørende for valg av parti. Ved å for eksempel å ta i bruk en t-test og en kji-kvadrat kan man med utgangspunkt i et konfidensintervall undersøke om eventuell hypoteser må forkastes samt undersøke deres relevans i henhold til problemstillingen. Analysemetode avhenger av formålet med undersøkelsen og egenskapene til datamaterialet. 

Faktoranalyse muliggjør en sammenslåing av ulike forklaringsvariabler slik at store datamengder blir enklere å tolke. Da utvalget på sikt kan bli meget stort kan dette bli en aktuell analysemetode. Etter å ha testet hypotesene er det forhåpentligvis noen av de som oppfattes som særs interessante og som trekkes ut. 

3.4.3 Regresjon

De gjenværende hypotesene kan brukes i en regresjonsligning. Et dataprogram kan gjøre det mulig å analysere hvilke av hypotesene som har størst forklaringskraft (f.eks. SPSS eller Minitab). Ved å finne de viktigste variablene i en regresjonsligning er det mulig å si noe om hva som ligger til grunn for valg av parti. Dermed vil dette danne et grunnlag for hva som regnes som gjennomsnittlig fokus hos velgerne.

3.5 Spørsmålene 

Når det gjelder selve spørsmålene som skal stilles vil disse ta forskjellig form. Hovedvekten av spørsmålene vil etter undersøkelsens natur i fokusgruppen være åpne spørsmål hvor svarene ikke vil være lett sammenlignbare. I enkelte tilfeller vil det dog kunne være hensiktsmessig å bruke skalaspørsmål, enten Likert-skalaen eller den f.eks. den semantiske differensialskalaen
. 

Det må også tas hensyn til ordlegging, layout og struktur i selve intervjuet. Etter at intervjuet er klart vil den pretestes mot en forsøkgruppe på 15-20 velgere og eventuelt revideres før bruk. Praktiske ting som ferdig frankerte svarkonvoluttene og oppfølgingsbrev kan også være til stor hjelp for å øke svarprosenten.

3.6 Pålitelighet og gyldighet

Når undersøkelsen er gjennomført må man undersøke om resultatene er holdbare. Dette gjør man ved å se på pålitelighet og gyldighet. Pålitelighet går på hvordan målingene er utført og hvor nøyaktig behandlingen av data har vært, ifølge Holme og Solvang (1996)
 uttaler at det er ”høy pålitelighet dersom uavhengige målinger av ett og samme fenomen gir samme eller tilnærmet samme resultat”. For at man skal få prøvd de påstandene i problemstillingen er det en forutsetning at undersøkelsen er pålitelig. Årsaker til manglende pålitelighet kan være feilkilder som ”ledende spørsmål”, ”feil i forundersøkelsen”, ”subjektive undersøkere” etc.
,
 . Gyldigheten avgjør hvorvidt undersøkelsen har gitt svar på de problemområdene som den skulle finne informasjon om. Det hjelper lite om undersøkelsen er aldri så nøyaktig dersom man ikke får svar på det man spør om. Dataene må i tillegg til pålitelighet ha en definisjonsmessig gyldighet, det vil si at de operasjonaliserte variablene (figur 5) må stemme overens med de teoretiske variablene
,
. 

Gyldighet og pålitelighet kan i visse tilfeller komme i konflikt med hverandre, for eksempel hvis man kan få et mye mer nøyaktig svar dersom man undersøker et område som ligger litt utenfor det egentlige forskningsområde. Det finnes ikke noen generell regel for hva som er best, men det må gjøres en avveining om en nøyaktig undersøkelse ”på siden” av det egentlige området vil belyse problemstillingen bedre enn en mindre nøyaktig undersøkelse av ”det riktige” området.

Reliabilitet og validitet kan bli problemområder som kan knyttes opp mot de ovenstående nevnte punktene. Det finnes en rekke årsaker til at den innhentede informasjonen ikke kan benyttes. I denne spørreundersøkelsen står man ovenfor et noget sensitivt tema. Folk kan vegre seg for å svare p.g.a at valg anses som privat eller de kan være genererte over valgene sine. Ytterligere kan betydelige saker som har varig innvirkning på den Norske politikken ha en innvirkning som gjør av resultatene av undersøkelsene er lite sammenlignbare. Eksempler på slike nasjonalt splittende eller samlende saker er EU, EØS, Lillehammer OL, krig m.m. Spørreundersøkelsen bør derfor gjentaes over tid, samt at individene må holdes konfidensielle og anonyme.

Det kan diskuteres om incentiver er riktig for å øke svarprosenten. Dette kan være tilfelle dersom dette fører til at folk kun besvarer skjemaet for å få en eventuell premie, slik at de legger liten vekt på hva de faktisk svarer. Dette kan igjen føre til en skjev svarfordeling. Premiering vil derfor bli vurdert ut fra spørreskjemaet, det vil si at konsistensen i svarene vil forhåpentligvis gi et innblikk i om respondenten har tenkt igjennom svarene. Slike momenter vil bli forsøkt tatt i bruk ved premiering. Forhåpentligvis vil slike ”sikkerhetsregler” føre til av reliabiliteten i datamaterialet ikke blir betydelig påvirket av incentivet som sådan.

4 Anbefalinger

For å utvikle og utarbeide prosjektet må man i hovedsak ha mye av to ting: et langsiktig perspektiv (tid) og et sterkt budsjett (penger). Dersom en fullføring av prosjektet anses som interessant, kan det ikke bare gi en god oversikt over hva den gjennomsnittlige norske velgeren legger vekt på av politisk program, lederkandidat m.m., men det kan være et interessant teoretisk fenomen som også kan hjelpe de politiske partiene i fremtiden.

5 Epilog

Det erkjennes at et problem ved undersøkelsen er at resultatet kan endre seg med spesielle saker. For eksempel en EU-avstemning kan ha stor innvirkning for om ”sak, person eller parti” er i fokus. For å få et helt korrekt bilde av den faktiske situasjonen kan det derfor være hensiktsmessig å gjennomføre denne undersøkelsen ved 3-4 valg og deretter trekke til felles konklusjoner basert på den informasjonen som da foreligger. Således kan man unngå at undersøkelsen i stor grad blir påvirket av spesifikke saker som skaper skjevhet og liten forklaringsverdi i undersøkelsen.

Dette selvpålagte temaet ble ansett som en stor utfordring. Problemet er normalt ikke skrive i seg selv, men å finne noe som er interessant å skrive om og å finne aktuell teori. Denne oppgaven har således på mange måter differensiert seg i stor grad vekk fra en ”typisk” analyse av en bedrift eller et produkt, derfor var faktisk desto mer gledelig for forfatteren å oppdage at teorien allikevel var svært så anvendelig for å løse problemstillingen.

Nå må det sies at forfatterens egen Diplomoppgave snart er ferdigstilt og undertegnede vil derfor antakelig ikke se slutten av denne undersøkelsen. Derfor kan jeg med relativt lett sinn videreføre, og for øvrig anbefale denne oppgaven til spesielt interesserte som har de nødvendige forutsetningene som kreves for å gjennomføre dette omfattende prosjektet.

6 Litteraturliste

Bøker

· Aaker A.D., Day S.G., Kumar V., ”Marketing Research”. John Wiley & Sons, Inc., 1998.
· Barney, J.B. “Gaining and Sustaining Competitive Advantages” (Five Forces, Porter, M.) Addison-Wesley Publishing Company, 1996.

· Biong H. & Nes E., 1999, ”Markedsføring på Bedriftsmarkedet”, Tano Aschehoug.

· Blom S-E., Framnes R. & Thjømøe H.M., ”Markedsføringsledelse”. Tano Aschehoug, 1997.

· Crawford C.M., ”New Products Management”. Irwin, 1997. 

· Evensmo, Jan og Søyland, Svein. 2000. Operasjonsanalyse for økonomi og samfunnsfag. 1. utgave. Universitetsforlaget.

· Gripsrud G. & Nygaard A., ”Markedsføringskanaler”. Cappelen Akademisk Forlag, 1997.

· Grønhaug K. & Troye, S.V., ”Utredningsmetodikk: Hvordan skrive en utredning til glede for seg selv og andre”. Tano Ascheoug, 1993.

· Hellevik, O (1978): Kausalanalyse ved Hjelp av Multivariate Prosentrtabeller, Oslo: T.F.S.Universitetsforlaget.

· Holme og Solvang (1998): Metodevalg og metodebruk, Norway: TANO forlag

· Kotler P. (2000): Marketing management, Millennium edition, New Jersey: Prentice-Hall Inc.
· Schiffmann, Kanuk L.G. & Lazar L.,“Consumer Behavior”. Prentice-Hall, 2000

· Selnes, Fred. ”Markedsundersøkelser”. Tano Ascheoug, 1993.

· Solberg, C.A., “International Marketing Research: A decision makers approach”, 1989

· Solberg, C.A., “Internasjonal Markedsføring”. Tano Ascheoug, 1999 

· Yin, R.K., “Design and Methods”. Newbury Park, 1989

Artikler

· Anderson J.C. & Narus J.A., “Business Marketing: Understand What Customers Value”, (1998).

· Anderson J.C. & Narus J.A., “Partnering as a Focused Market Strategy”.

· Biong H. & Selnes F., “The Strategic Role of the Salesperson in Established Buyer-Seller Relationships”, (1996).

· Bonoma T.V., “Major sales: Who really does the buying?: Identifying the decision makers and their purchasing motives often requires a psychologist’s eye”.

· Gummeson E., “Marketing-orientation Revisited: The Crucial Role of the Part-time Marketer”, (1990).

· Jackson B.B., “Build customer relationships that last”.

· Krapfel R.E.Jr., Salmond D. & Spekman R., “A strategic Approach to Managing Buyer-Seller Relationships”, (1989-1991).

· Lostad L., ”Norsk Matproduksjon AS: Etablering av relasjoner gjennom formelle samarbeidsavtaler” (Sandvika, oktober 1995).

· Webster F.E. Jr. ; (Oct. 1992), “The Changing Role of Marketing in the Corporation”

Diverse

· Forelesningsnotater og utdelt materiale innen ”Markedsføringsledelse” av Framnes. & Thjømøe H.M.
· Forelesningsnotater og utdelt materiale innen ”GRA 4101 Markedsanalyse” av Thjømøe H.M.
· Forelesningsnotater og utdelt materiale innen ”GRA 4102 Consumer and Organizational Buying Behavior” av Olson E.
· Forelesningsnotater og utdelt materiale innen ”GRA 4103 Product Management and Strategy” av Biong H. & Olson E.

· Forelesningsnotater og utdelt materiale innen ”GRA 4130 Markedsføring på bedriftsmarkedet” av Biong H.
· Forelesningsnotater og utdelt materiale innen ”GRA 4132 Integrated Marketing Communications” av Brønn P.S.
· Forelesningsnotater og utdelt materiale innen ”GRA 4134 Ledelse av markedsføringskanaler” av Biong H.
· Forelesningsnotater og utdelt materiale innen ”GRA 4140 Integrert Markedsføringsledelse” av Biong H., Nes E. & Thjømøe H.M.
· Forelesningsnotater og utdelt materiale innen ”Strategi 1, 2 og 3”.
Internett

IT-Aviser

http://www.aftenposten.no
http://www.dagbladet.no
http://www.vg.no
IT-Meningsmålinger

http://www.gallup.no
http://www.mmi.no
http://www.politikk.no
IT-Partier

http://rv.no
http://www.dna.no
http://www.dpp.no
http://www.frp.no
http://www.hoyre.no
http://www.krf.no
http://www.sv.no
http://www.venstre.no
7 Vedlegg 1

Spørreundersøkelse
Sett kun ”et kryss” ved hvert spørsmål.

Alder:

	18-25
	26-35
	36-50
	51-67
	68-

	
	
	
	
	


Kjønn:

	Mann
	Kvinne

	
	


1) Stemte du ved forrige valg? (Hvis nei hopp til spørsmål 4)

	Ja
	Nei

	
	


2) Hvilket parti valgte du ved forrige valg?

	AP
	FrP
	Høyre
	RV
	SP
	SV
	Venstre
	Andre

	
	
	
	
	
	
	
	


3) Hva var avgjørende for valg av dette partiet?

	Statsminister-kandidaten
	Miljø-politikk
	Landbruks-politikk
	Økonomisk politikk
	Utenriks
	Kontinuitet

(pleier å velge)
	Innvandringspolitikk
	Kristent syn
	Utdanning
	Skatt og avgifter

	
	
	
	
	
	
	
	
	
	


4) Skal du stemme i år? (neste valg) – (Hvis nei hopp til spørsmål 7)

	Ja
	Nei

	
	


5) Hvilket parti vil du velge ved dette valget?

	AP
	FrP
	Høyre
	RV
	SP
	SV
	Venstre
	Andre

	
	
	
	
	
	
	
	


6) Hva er avgjørende for valg av dette partiet?

	Statsminister-kandidaten
	Miljøpolitikk
	Landbruks-politikk
	Økonomisk politikk
	Utenriks
	Kontinuitet

(pleier å velge)
	Innvandringspolitikk
	Kristent syn
	Utdanning
	Skatt og avgifter

	
	
	
	
	
	
	
	
	
	


7) Hva forbinder du med AP?

	J.Stoltenberg
	Miljøpolitikk
	Landbruks-politikk
	Økonomisk politikk
	Utenriks
	Kontinuitet

(pleier å velge)
	Innvandringspolitikk
	Kristent syn
	Utdanning
	Skatt og avgifter

	
	
	
	
	
	
	
	
	
	


8) Hva forbinder du med Høyre?

	J.Petersen
	Miljøpolitikk
	Landbruks-politikk
	Økonomisk politikk
	Utenriks
	Kontinuitet

(pleier å velge)
	Innvandringspolitikk
	Kristent syn
	Utdanning
	Skatt og avgifter

	
	
	
	
	
	
	
	
	
	


9) Hva forbinder du med Frp??

	Carl I. Hagen
	Miljøpolitikk
	Landbruks-politikk
	Økonomisk politikk
	Utenriks
	Kontinuitet

(pleier å velge)
	Innvandringspolitikk
	Kristent syn
	Utdanning
	Skatt og avgifter

Figur 1: Omhandlede emner

Anbefalinger





Del III: 


Metode





Del II: 


Teoretisk Forankring





Del I: 


Innledning





H1: Velgerne handler av vane.


H2: Velgerne er fornøyde med tidligere valg.


H3: Velgerne ønsker kontinuitet.


H4: Velgerne stemmer sak, ikke parti.


H5: Velgerne stemmer på person.


H6: Velgerne er mottakelige for alternativer.


H7: Velgerne stemmer utfra debatter.


H8: Velgerne stemmer utfra utdannings- eller jobbsituasjon.


H9: Velgerne stemmer utfra egen økonomisk situasjon.


H10: Velgerne stemmer utfra bosted.


H11: Velgerne stemmer utfra egen alder og 


livssituasjon (singel, familie etc.) 





Figur 2: Velgernes fokus





Hva er den beste sammensetningen av en politikk?

Figur 3: Struktur i forskningsprosessen

Figur 4: Fra populasjon til respondent, C.A.Solberg 1998





Figur 5: Sammenheng mellom datas pålitelighet og gyldighet (Hellevik 1978)

I fjor ble Det Politiske Parti opprettet. Dette var i utgangspunkt ment som et PR-stunt fra to norske komikere Johan Golden og Atle Antonsen. De har en hjemmeside på Internett hvor de gikk ut med uttalelsen om at valgsaker skulle bli lagt ut på denne siden, slik at velgerne kunne stemme på hver enkelt sak. Dette skulle innebære at hver eneste viktig beslutning ble tatt på en demokratisk måte. 





Den 14. juni 2001 var det et innslag på det amerikanske programmet ”Sixty Minutes” om en tidligere narkolanger som var Ordfører, innslaget endte med at vedkommende, Milton Milan, fikk 10-12 år for medvirkning til drap. Velgerne var tilsynelatende uanfektet de var hovedsakelig bare interessert i at personen fikk jobben gjort.





I USA opplever man at gamle fribrytere blir Borgmestere og sikter inn på sikt på å bli President (Jesse Ventura & Hulk Hogan). Spørreundersøkelser viser at landets mest populære idrettsutøver (Michael Jordan, tidligere basketballspiller) kunne blitt valgt til President dersom han stilte. 





I Italia opplevde man at Presidenten i fotballklubben Milan Silvio Berlusconi ble statsleder på første halvdel av 90-tallet. Samt at tidligere pornomodeller blir betydelige partifeller.





Tabell � SEQ Tabell \* ARABIC �0�: Hypoteser





Identifisere målgruppen – et tilfeldig utvalg av mennesker fra 18-100 år med stemmerett.


Utvalgsrammen. Telefontettheten er såpass stor i Norge at det ikke skulle medføre noe problem, men siden valg ofte anses som en ”privat sak” vil antakelig post/brev være mer aktuelt.


Velge en utvalgsprosedyre – hensiktsmessig med tilfeldig utvalg – loddtrekning.


Velge utvalgsstørrelse


Få data fra respondentene


Forholde seg til de som ikke svarer


Generere informasjon som kan nyttes til beslutninger





Tabell 3: Valg av utvalg

